बाजुरा, बैतडी, अछाम, दार्चुलाबाट धनगढी, महेन्द्रनगर जाने बस यतिबेला युवाले खचाखच भरिने गरेका छन् । ती यात्रुको गन्तव्य भारतका विभिन्न शहर हुने गर्दछन् । अरू मुलुकजस्तो राहदानी नचाइने भएकाले पनि भारततिर युवा बढी मात्रामा जाने गरेका छन् । ‘विदेश जाने रहर त कसलाई हुन्थ्यो,’ स्थानीय बासिन्दा भन्छन्, ‘हाम्रो देशमा नोकरी गरौं भने कलकारखाना र उद्योग छैनन् । खेतीपातीबाट पनि उपलब्धि हुँदैन अनि बाध्य भएर पनि भारत जानुपर्दछ ।’
